b'\n_START_ARTICLE_\nJo\xc5\xbeef Iskra\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nIskra\xc4\x8d je v Celju dokon\xc4\x8dal 4 razrede gimnazije in se potem, ker ni bilo dovolj sredstev za \xc5\xa1tudiranje, najprej lotil kmetovanja v \xc4\x8cre\xc5\xa1njicah pri Vojniku, postal nato mlinar v \xc5\xa0pitali\xc4\x8du pri Konjicah, kjer je bil nekaj \xc4\x8dasa tudi \xc5\xbeupan, nazadnje pa je bil posestnik v Razdelju. Leta 1859 je za\xc4\x8del objavljati v raznih listih (s pravim imenom) narodne pravljice in pripovedke, med katerimi je bila v\xc4\x8dasih tudi kak\xc5\xa1na njegova pesem. Njegovo najve\xc4\x8dje delo je epska pesnitev v 15 spevih Veronika Deseni\xc5\xa1ka (1863), iz\xc5\xa1la (s psevdonimom Frankolski) v Jane\xc5\xbei\xc4\x8devem Cvetju iz doma\xc4\x8dih in tujih logov.(COBISS) S sre\xc4\x8dno roko si je sicer izbral snov, a ni mogel prav dvigniti poeti\xc4\x8dnih zakladov njene globoke tragike ter je snov opletel z romanti\xc4\x8dno \xc4\x8dudovitimi dogodki. Pozneje je priob\xc4\x8dil \xc5\xa1e epsko pesnitev Petrovska Mati bo\xc5\xbeja.'